
					PATVIRTINTA
					Šakių rajono savivaldybės administracijos 
					direktoriaus 2018 m. kovo    d. 
					įsakymu Nr. AT-

BIUDŽETO, TURTO IR STRATEGINIO PLANAVIMO SKYRIAUS VEDĖJO PAREIGYBĖS APRAŠYMAS


I. PAREIGYBĖS CHARAKTERISTIKA

	1. Biudžeto, turto ir strateginio planavimo skyriaus vedėjas yra karjeros valstybės tarnautojas.
		2. Pareigybės lygis – A. 
                  	  3. Pareigybės kategorija – 14.

II. PASKIRTIS

[bookmark: _GoBack]	4. Biudžeto, turto  ir strateginio planavimo skyriaus (toliau – Skyrius) vedėjo pareigybė reikalinga planuoti, organizuoti, koordinuoti skyriaus veiklą, įgyvendinant Lietuvos Respublikos įstatymus, Vyriausybės nutarimus, savivaldybės tarybos sprendimus, mero potvarkius, savivaldybės administracijos direktoriaus įsakymus ir kitus dokumentus savivaldybės biudžeto sudarymo, vykdymo ir atskaitomybės valstybės ir savivaldybės turto valdymo, naudojimo ir disponavimo, bei kitais klausimais, dalyvauti nustatant savivaldybės  tikslus ir rengiant strateginius veiklos planus.

III. SPECIALŪS REIKALAVIMAI VALSTYBĖS TARNAUTOJUI, EINANČIAM ŠIAS PAREIGAS

	5. Būti gerai susipažinus su Lietuvos Respublikos Konstitucija, įstatymais, Vyriausybės nutarimais, Lietuvos Respublikos valstybės ir savivaldybių biudžeto sudarymo ir vykdymo tvarka, valstybės ir savivaldybės  turto valdymo, naudojimo ir disponavimo įstatymu,  kitais teisės aktais, reglamentuojančiais valstybės tarnybą, mokesčių administravimą, savivaldybės turto valdymą, naudojimą ir disponavimą. 
	6. Turėti aukštąjį universitetinį arba jam prilygintą socialinių mokslų studijų srities finansų krypties išsilavinimą ir ne mažesnį 5 metų vyr.finansininko darbo patyrimą.
	7. Turėti 3 metų darbo patirtį finansų valdymo ir planavimo srityje.
	8. Mokėti valdyti, kaupti, sisteminti, apibendrinti informaciją ir rengti išvadas.
	9. Sklandžiai dėstyti mintis žodžiu ir raštu, išmanyti raštvedybos taisykles, turėti bazinę kompiuterinio raštingumo kvalifikaciją.
	10. Būti pareigingam, sąžiningam, darbščiam, kūrybingam, mokėti bendrauti.
IV. VEIKLOS SRITIS

	11. Specialioji veiklos sritis – finansų valdymas.

V. ŠIAS PAREIGAS EINANČIO VALSTYBĖS TARNAUTOJO FUNCIJOS

	12. Planuoti, organizuoti, koordinuoti ir kontroliuoti skyriaus darbą, įgyvendinant LR įstatymus, Vyriausybės nutarimus, savivaldybės tarybos sprendimus, mero potvarkius, administracijos direktoriaus įsakymus ir kitus dokumentus savivaldybės  biudžeto sudarymo, vykdymo, kontrolės ir atskaitomybės bei turto valdymo naudojimo ir disponavimo klausimais:
	12.1. dalyvauti skyriaus darbuotojų darbe, gauti iš jų informaciją apie jų darbą;
	12.2. pasirašyti raštus dėl informacijos surinkimo, apie savivaldybės turto apskaitą, būklę, naudojimą, socialinio būsto padėtį (ar yra laisvų butų, kiek, kokia jų būklė);
	12.3. pasirašyti pranešimus apie piliečiams, įrašytiems į eilę, siūlomą nuomoti būstą;
	12.4. pateikti savivaldybės administracijos direktoriui išvadas apie biudžeto vykdymą, kiekvienam ketvirčiui pasibaigus;
	12.5. vadovaujantis patvirtinta biudžeto lėšų atskirų eilučių naudojimo tvarka, ruošti savivaldybės administracijos direktoriaus įsakymus, paskirstant biudžeto lėšas.
	13. Dalyvauti savivaldybės administracijos darbe nustatant veiklos tikslus bei strateginius planus, numatyti savivaldybės  finansų strategiją.
	14. Organizuoti savivaldybės biudžeto projekto rengimą, teikti jį svarstyti tarybos komitetams, parengti biudžeto projektą tvirtinti rajono savivaldybės taryboje:
	14.1. inicijuoti patvirtinti etatų, kontingentų biudžetinėse įstaigose skaičių, formuoti darbo užmokesčio fondą;
	14.2. inicijuoti patvirtinti biudžeto išlaidoms pinigines ir natūrines išlaidų normas;
	14.3. inicijuoti pritraukti biudžeto išlaidų poreikio paskaičiavime dalyvauti visą administraciją.
	15. Bendradarbiauti su Valstybine mokesčių inspekcija savivaldybės biudžeto pajamų planavimo ir vykdymo klausimais.
	16. Paruošti ir pateikti Lietuvos Respublikos finansų ministerijai patvirtinto biudžeto, įstaigų tinklo, kontingentų užpildytas formas.
	17. Patvirtintų biudžeto asignavimų ribose, esant paraiškoms, finansuoti asignavimų valdytojus.
	18. Organizuoti periodinių ir metinės savivaldybės  biudžeto pajamų ir išlaidų vykdymo apyskaitų parengimą ir pateikimą Lietuvos Respublikos finansų ministerijai.
	19. Skyriaus kompetencijos ribose rengti tarybos sprendimų, mero potvarkių, administracijos direktoriaus įsakymų projektus.
	20. Vykdyti gaunamų ir sprendžiamų skyriuje raštų kontrolę, tvarkyti susirašinėjimo su LR Seimu, Vyriausybe ir kitomis institucijomis, Lietuvos savivaldybių asociacija, vietinio pavaldumo įstaigomis ir gyventojais dokumentus. 
	21. Esant reikalui dalyvauti komisijų darbe. Vykdyti mero, mero pavaduotojo, administracijos direktoriaus nurodymus. 

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

	22. Šias pareigas einantis valstybės tarnautojas tiesiogiai pavaldus rajono savivaldybės administracijos direktoriui.
_______________________________




